laion/Wikipedia-Exotic huggingface dataset:
Loodeväil

Loodeväil on (mittekasutatav) meretee Atlandi ookeanist Vaiksesse ookeani piki Põhja-Jäämeres Põhja-Ameerika ranniku lähedal asuvaid väinu. Laevasõiduks ei ole Loodeväil Kanada põhjaranniku väga keeruliste jääolude tõttu sobilik. Esimesena läbis Loodeväila laeval Gjøa Roald Amundsen aastatel 1903–1906. Esimese eurooplasena läbis Loodeväila koerarakendil Knud Rasmussen 1921. aasta paiku Viienda Thule ekspeditsiooni käigus. Admiral Bellingshausen Edelaväil Kaguväil Kirdeväil Citizendiumi artikkel
Sippola vald

Sippola oli vald Soomes Lõuna-Soome läänis Kymenlaakso maakonnas. Vald liideti 1975. aastal Anjalankoski linnaga. 1973. aastal elas vallas 15 960 inimest ja rahvastiku tihedus oli 28,1 in/km². Vallas räägitakse soome keelt.
Sippola

Sippola on küla Soomes Lõuna-Soome läänis Kymenlaakso maakonnas, endine Sippola valla kirikuküla, praegu Kouvola linna osa.
Tegan and Sara

Tegan and Sara on Kanada indie rock'i / indie pop'i bänd. Bändi liikmed on identsed kaksikõed Tegan Rain Quin ja Sara Kiersten Quin (sündinud 19. septembril 1980). Ansambel moodustati 1995. aastal. Under Feet Like Ours (1999) This Business of Art (2000) If It Was You (2002) So Jealous (2004) The Con (2007) Sainthood (2009) Get Along - (Live Album/DVD) (2011)
Lomboki väin

Lomboki väin ühendab Bali merd ja India ookeani ning eraldab Lomboki saart Nusa Penidast ja Balist. Väina laius on 18 km ja sügavus 300 m. Väinas on hoovus lõunasse, India ookeani poole. Kuna väin on sügav, jäi see alles ka jääajal, kui merepind oli tänapäevasest paarsada meetrit madalamal ning Malaka, Sunda ja Bali väin olid osaks maismaast. Seetõttu levisid Euraasia maismaa- ja mageveeloomad jääajal kuni Balini, kuid ei jõudnud Lombokile. Seda loomade levila piiri märgib Wallace'i joon.
Kapuuts

Kapuuts on peakate, mis katab enamiku peast ja kaelast, tavaliselt mõne suurema riietuseseme osa. Kapuutsi kantakse enamasti pea ja kaela kaitsmiseks keskkonnatingimuste (külma, tuule, vihma) vastu. Kapuutsid võivad olla näiteks mantli, pontšo, keebi, jope, kampsuni, jaki küljes. Kapuuts tõmmatakse üle pea, kui seda vajatakse, muul ajal langeb see vabalt seljale. Kapuuts võib olla kinnitatud tõmbluku, nööpide või trukkide abil ja olla seega eemaldatav. Kaputsiin Att
Hans-Diedrich von Tiesenhausen

Vabahärra Hans Diedrich von Tiesenhausen (22. veebruar (vkj 9. veebruar) 1913 Riia – 17. august 2000 Vancouver) oli baltisaksa päritolu Saksamaa mereväeohvitser. Hans Diedrich von Tiesenhausen sündis Riias arhitekt Gerhard Diedrich Jakob von Tiesenhauseni (1878–1916) ja Carola von Sittmanni pojana. Tiesenhausen astus Kriegsmarine teenistusse, kus teenis välja kaptenleitnandi auastme. Ta teenis allveelaevadel U-23 ja U-331. Tema suurimaks saavutuseks allveelaevakomandörina peetakse Suurbritannia lahingulaeva HMS Barham põhjalaskmist 25. novembril 1941. Hans-Diedrich von Tiesenhauseni juhtimisel lasi allveelaev U-331 põhja 2 vastaste laeva: Briti lahingulaeva HMS Barham ja USA transpordilaeva USS Leedstown (9. novembril 1942) ning vigastas 10. oktoobril 1941 Briti sõjalaeva HMS TLC-18. 26. september 1934 Mereväekadett (Seekadett) 1. juuli 1935 Mereväelipnik (Fähnrich zur See) 1. jaanuar 1937 Vanemmereväelipnik (Oberfähnrich zur See) 1. aprill 1937 Mereväeleitnant (Leutnant zur See) 1. aprill 1939 Mereväevanemleitnant (Oberleutnant zur See) 1. jaanuar 1942 Kaptenleitnant (Kapitänleutnant) II klassi Raudrist (30. jaanuar 1940) Allveelaeva sõjamärk (Das U-Boots-Kriegsabzeichen; 26. veebruar 1940) I klassi Raudrist (7. detsember 1941) Raudristi Rüütlirist (27. jaanuar 1942) Viide: Tiesenhausen "Genealogisches Handbuch der baltischen Ritterschaften, Teil 2, 1.2: Estland" Görlitz. 1930. Lk. 407 "Genealogisches Handbuch der baltischen Ritterschaften, Teil 2, 1.2: Estland" Görlitz. 1930. Lk. 403–407 Hans-Diedrich von Tiesenhauseni teenistuskäik ja foto
Karhula linnaosa

Karhula on Kotka linnaosa endise Karhula alevi keskuses Soomes. Koos Helilä linnaosaga moodustab Karhula Kotka põhjapoolse osakeskuse. Karhula linnaosa moodustab vaid osa kunagisest Karhula alevist. Endistest aleviosadest kuuluvad sinna põhiliselt Helilä, mis oli Karhula alevi aegadel alevi keskus, ja Karhulanniemi. Maantee nr 7 (valtatie 7) kulgeb autoteena kanjonis läbi Karhula. Maanteest lõunas on muu hulgas turg, bussijaam ja Karhulanniemi tööstuspiirkond. Põhja pool paiknevad ujula, kergejõustikustaadion (Karhulan Keskuskenttä) ja Karhula raamatukogu. Karhula bussijaamast lähevad otsekiirliinid Helsingisse, Lappeenranta, Savonlinna, Joensuusse, Mikkelisse ja Jyväskylässe. Lahtisse lähevad aeglased liinid, samuti saab sinna Loviisa ja Kouvola kaudu. Karhulas peatuvad Helsingi ja Hamina vahelised bussid, mis Kotka keskusse sisse ei sõida. Karhula bussijaam on ka kohaliku ja piirkondliku bussiliikluse keskus. Karhulale kõige lähemad raudteepeatused on Kyminlinna raudteepeatus ja Kymi raudteejaam, kus peatuvad Kotka sadama raudteejaama ja Kouvola raudteejaama vahelised aeglased rongid. Mõlemad on Karhulast umbes 3 km kaugusel ja mõlemasse on otseühendus linnaliinibussiga.
Nahhimovi orden

Nahhimovi orden (vene keeles oрден Нахимова) oli Nõukogude Liidu autasu, mida anti mereväeohvitseridele ja väeosadele. Vene admirali Pavel Nahhimovi järgi nimetatud orden asutati 3. märtsil 1944 ning seda anti kahes järgus. Ordeniga autasustati mereväeohvitsere ja -üksusi sõjaliste operatsioonide kavandamise ja läbiviimise eest. Ordenit kanti paremal pool rinnas. 1. järgu orden oli valmistatud kullast ning hõbedast ja kaunistatud rubiinidega. Ordeni keskosal kasutati sinist emaili. Kokku anti välja 82 Nahhimovi 1. järgu ordenit. 2. järgu Nahhimovi orden valmistati üleni hõbedast ning rubiinide asemel kasutati punast kuumemaili. Kokku anti välja 469 Nahhimovi 2. järgu ordenit. Ülevaade Nahhimovi ordenist (vene k.)
Long Beach

Long Beach on linn Ameerika Ühendriikides California osariigis Los Angelese maakonnas. Asub Vaikse ookeani rannikul. Asub Los Angelese kesklinnast 30 km lõunas. Long Beach asutati 1888. aastal. 45% elanikest on valgenahalised, 15% mustanahalised ja 36% latiinod. Linnas asub Walter Pyramidi korv- ja võrkpallihall ja Long Beachi vormelirada. Long Beachi koduleht
Lõuna-Preparise väin

Lõuna-Preparise väin (inglise keeles Preparis South Channel) asub India ookeanis. See ühendab Andamani merd ja Bengali lahte ning eraldab Coco saari Preparise saarest. Väin on 55 kilomeetrit lai ja 200 kuni 275 meetrit sügav.
Kohanemus

Kohanemuseks nimetatakse bioloogias kohanemise tulemust. adaptatsioon kohastumus
Metallhalogeniidlamp

Metallhalogeniidlamp ehk halogeniidlamp (ingl k metal-halide lamp, ka HMI lamp, lühend sõnadest Hydrargyrum Medium-arc Iodide) on kõrgrõhuline gaaslahenduslamp, milles on lisaks elavhõbedale ja väärisgaasile (harilikult argoonile) muudest metallidest lisandeid halogeniidide kujul (metalli ja halogeeni ühendina), näiteks naatrium-, liitium-, tseesium-, indiumjodiidina. Nii on võimalik valmistada lampe mitmesuguse värvitemperatuuriga (enamasti vahemikus 3000–7000 K) ja tagada hea värviesitus. Lambis muundub nähtavaks valguseks ligi 40% tarbitavast elektrienergiast (valgusviljakus keskmiselt 95 lm/W, väikese võimsusega lampidel veelgi suurem). Lampide võimsus võib ulatuda kümnetesse kilovattidesse. Halogeniidlamp sarnaneb ehituspõhimõtteltelavhõbelambiga. Suure võimsusega lambid on kahekordse kolviga. Lambi sisemine kolb on täidetud kõrge rõhu all oleva argooni, elavhõbeda ja halogeniidiga. Välimine kolb on vajalik sisemise kolvi toestamiseks ja ühenduste tegemiseks (sokelduseks), samuti valguse paremaks jaotamiseks. Välimine kolb on täidetud väärisgaasiga. Halogeniidlamp (nagu mistahes kaarlahenduslamp) vajab toitevõrku ühendamiseks liiteseadist (elektroonilist toiteplokki). Selles kasutatakse süütamiseks vajalike kõrgepingeimpulsside ja püsiva töövoolu saamiseks harilikult impulsstoitelülitust. Süütelülitus või kogu liitelülitus võib olla ka lambiga kokku ehitatud. Sisselülitamise järel saavutab lamp püsiva helenduse paari minuti jooksul. Lambisokleid: G8,5 lampidel võimsusega 20–700 W G12 lampidel võimsusega 20–150 W G22 lampidel võimsusega 250 ja 400 W E27 lampidel võimsusega 35–150 W E40 lampidel võimsusega 250–3500 W GX9,5 või GY9,5 (keraamiline sokkel) lampidel võimsusega 125–1200 W G22 (keraamiline sokkel) lampidel võimsusega 575–1200 W PG47 lampidel võimsusega 250–1500 W G(X)38 lampidel võimsusega 1200–12 000 W G(X)38 lampidel võimsusega 24 000 W Metallhalogeniidlampe hakati laiemalt kasutama 1960. aastatel ning nüüdseks on need väga levinud. Halogeniidlampide tüüpilised kasutuskohad on suured ruumid (ostukeskused, näituse- ja spordihallid, liiklusterminalid), staadionid, arhitektuuriobjektid, väljakud ja tänavad. Päevavalgusele vastava värvitemperatuuriga (u 6500 K) lambid on kohased valgusallikad filmistuudiotes ja etendusasutustes. 70 W halogeniidlamp sokliga G8.5 150 W halogeniidlamp Lamp BA 575W 2 SE D 8500K Halogeniidlamp sokliga E40 Gaaslahenduslamp Elavhõbelamp Metallhalogeniidlampide ehitus (inglise k) Metallhalogeniidlampide tehnilised andmed (inglise k)
Kärla kirik

Kärla Maarja Magdaleena kirik on kirik Saare maakonnas Kärla vallas Kärla alevikus. Kirikut kasutab EELK Kärla Maarja-Magdaleena kogudus. Kirik ehitati aastatel 1842–1843 keskaegse kiriku asemele. Viimane oli muutunud varisemisohtlikuks ja lammutati 1842. aastal. Keskaegne kirik oli rajatud tõenäoliselt 13. sajandi III veerandil. 1843. aastal valminud ranges klassitsistlikus stiilis kiriku arhitekt on E. Leuener. Kirikul on ühelöövine kooriruumita pikihoonega ehituskehand. Kiriku lähedal paiknes sarnaselt Kihelkonna kirikuga kirikust eraldi asuv kellatorn – kampaniil, mis hävis 1981. aastal. Kirikus asub 1575. aastal surnud Saaremaa maanõuniku Otto von Buxhoevdeni mälestuseks kujundatud Buxhövdeni epitaaf. Buxhövdeni epitaaf, B. Raschky, 1637 (õli, puit) kultuurimälestiste riiklikus registris Kärla kirik kultuurimälestiste riiklikus registris
Ksenoonlamp

Ksenoonlamp (ka ksenoonkaarlamp) on ülikõrgrõhuline ksenoontäitega kaarlahenduslamp, mis annab väga heledat valget valgust, tagades moonutusteta värviesituse. Ksenooni kasutatakse sellepärast, et see on kõige madalama ioniseerimispotentsiaaliga mitteradioaktiivne väärisgaas. Ksenoonlamp leiutati 1940. aastal Saksamaal. 1951. aastal hakkas Osram neid tootma peamiselt filmiprojektorite valgusallikaks. 1990. aastatel hakati ksenoonlampe kasutama autode esilaternates, välklampides jm. Paksust kvartsklaasist kolvis on ksenoongaasi keskkonnas kaks massiivset volframist elektroodi (pildil terava otsaga anood ja jäme katood); elektroodide vahekaugus on mõni millimeeter. Kolvis on kõrge (kuni 10 MPa) rõhu all ksenoongaas. Lamp süüdatakse kõrgepinge (kuni 25 kV) impulssidega, millega ioniseeritakse gaas elektroodide vahel. Seal tekib juhtiv kanal ja elektroonilisest liiteseadisest antav püsiva tugevusega vool läbib elektroodivahemiku elektrikaare kujul. Kaare põlemispinge võib uuel lambil olla 20 V, pikaajalise käituse kestel aga tõusta 60 voldini. Anood võib teda pommitavate elektronide toimel kuumeneda kuni punase hõõguseni. Võimsate lampide anoodis on kanalid vesijahutuseks. Lambi kolb võib kuumeneda 600 kraadini. Rõhk kolvis tõuseb sisselülitamise järel kiiresti (nt 0,8-lt 7 megapaskalini). Kõrge töörõhuga gaasis on kaarleegi värvitemperatuur kuni 6000 K, seega sama mis päevavalgusel. Valguskese ulatub katoodist ainult mõne millimeetri kaugusele. Valguskeskme väikesed mõõtmed võimaldavad valguskiiri reflektoriga tõhusalt suunata kitsaks kimbuks (nt prožektoris). Ksenoonlambis muundub tarbitavast elektrivõimsusest kiirgusvõimsuseks kuni 80%, kuid nähtav kiirgus (valgus) moodustab sellest vaevalt kolmandiku, ülejäänu on peamiselt infrapunakiirgus ja 5–6% ultraviolettkiirgus. Seetõttu ei ületa ksenoonlampide valgusviljakus 50 lm/W. Õhku osoneeriva UV-kiirguse väljapääsu tõkestab spetsiaalse koostisega kvartskolb. Suure võimsusega ksenoonlampe kasutatakse kõrge hinna ja kuluka käituse tõttu spetsiaalsetes seadmetes, nagu filmiprojektorid, prožektorid, tuletornid, pooljuhtlaserid. Auto esituledena kasutatavad ksenoonlambid sisaldavad elavhõbedat, mille aurus kaarlahendus kestvalt toimub. Ksenoon on sellises lambis vajalik peamiselt selleks, et lamp kiiresti süttiks ja saavutaks normaalse heleduse. Valgusspektrit rikastavad metallide naatriumi, indiumi talliumi) lisandid metallhalogeniidide kujul. Liiteseadis toidab lampe (võimsus 35 või 50 W) vahelduvpingega 85 või 42 V. Ksenoonlampi kasutatakse ka tugevate valgusimpulsside saamiseks välklambis, stroboskoobis, signaal- ja hoiatustuleseadmetes. Valgussähvatused vabanevad lühiajalises kaarlahenduses tavaliselt kondensaatori laengu tühjenemisel. Fotoimpulsslampidel on lisaks kolvi otstest sisenevatele elektroodidele ka väline, süttimist hõlbustav elektrood. Kaarlahendus Impulsslamp Ksenoonlambi süütamine
Pingeindikaator

Pingeindikaator on kontrolliriist, mille abil saab kindlaks teha pinge olemasolu elektrijuhtmestikus. Lihtsaim pingeindikaator kujutab enesest väikest kruvikeerajat, mille sees on neoonlamp koos eeltakistiga. Kui puudutada kruvikeeraja teraga pingestatud elektrijuhti (nt faasikontakti pistikupesas) ja sõrmega neoonlambi kontakti, siis sulgub galvaanilise või/ja mahtuvusliku sidestuse vooluring läbi kontrollija keha ja neoonlamp süttib. Umbes 1-megaoomine eeltakisti piirab ahela voolu mõne kümnendiku milliamprini. Niisugust ühepooluselist pingeindikaatorit kasutatakse lisavahendina; ainuüksi selle näidu järgi ei saa otsustada elektrijuhi pingestatuse üle. Kindlama näidu tagavad kahepooluselised (kahe pistikuga) indikaatorid. Uuemat tüüpi pingeindikaatoreil on neoonlambi asemel valgusdiood või LED-numbrinäidik. Niisugused indikaatorid näitavad erinevaid pingetasemeid, samuti alalispinge polaarsust. Ka ei tarvitse olla vajalik otsene kontakt elektrijuhiga, nii et saab näiteks kindlaks teha varjatud voolujuhtme asukohta. Sellised indikaatorid on peamiselt mõeldud 230-voldiste vooluahelate kontrollimiseks, kuid võivad toimida ka madalama pinge korral. Indikaatorkruvikeerajad ei ole kõige ohutumad, kuigi testija ja mõõdetava osa vahel on kuni 1,5 MΩ takisti. Ohtlikuks osutub tööriist siis, kui indikaatori elektrit juhtivate osade vaheline isolatsioon niiskub, lühistades elektriahelas oleva takisti mõlemad otsad. Sel juhul võib inimene saada tervist kahjustava elektrilöögi.
Keanu Reeves

Keanu Charles Reeves (sündinud 2. septembril 1964) on Kanada filminäitleja. Keanu Reeves sündis Liibanonis Beirutis. Tema inglannast ema Patricia Taylor töötas toona moedisainerina Beirutis ning isa Samuel Nowlin Reeves oli Hawaiilt pärit geoloog (kelle soontes voolas esivanemate kaudu põlishavailase, hiinlase, inglase, iirlase ja portugallase verd). Isa jättis pere maha, kui Keanu oli kolmeaastane. Keanu Reevesi vanemad lahutasid abielu 1966. aastal ning ema kolis ülejäänud perega kõigepealt Sydneysse ja hiljem New Yorki, kus abiellus 1970. aastal Broadwayl teatritükke ja Hollywoodis filme lavastava Paul Aaroniga. Seetõttu pole ka ime, et Keanu Reeves hakkas näitlema juba üheksa-aastaselt. Reevesil on õigus Ühendkuningriigi kodakondsusele oma britist ema kaudu. Reevesil on naturalisatsiooni kaudu saadud Kanada kodakondsus, ning samuti Ameerika Ühendriikide roheline kaart (green card). Ehkki Reevesi bioloogiline isa oli sündinud Ameerika Ühendriikides, oli näitlejal sellegipoolest vaja rohelist kaarti, kuna tal ei õnnestunud taotleda automaatset sünnijärgset kodakondsust, mis võib teatud tingimustel laieneda isikutele, kes on sündinud välismaal, kuid kelle üks vanem on Ameerika Ühendriikide kodanik. 1999. aasta detsembris oli Reevesi kaheksandat kuud rasedal elukaaslasel Jennifer Syme'il nurisünnitus. Leinast tekkis paari vahel pinge ja mõni nädal hiljem läksid Reeves ja Syme lahku. 2. aprillil 2001 sattus Syme Los Angeleses autoõnnetusse, milles Syme'i auto riivas kolme pargitud autot, rullus mitu korda üle katuse, ning Syme lendas autost välja. Õnnetust uurinud ametnikud leidsid, et Syme suri silmapilkselt. On teada, et Syme oli saanud depressiooniravi ning tema autost leiti kaks retseptiravimit. Reeves, kes pidanuks järgmisel kevadel filmima "Matrixi" filmi järgesid, otsis "rahu ja aega" vapustusega hakkamasaamiseks, nagu on toonast olukorda selgitanud tema sõber ja Reevesi alternatiivrokki viljeleva ansambli Dogstar kitarrist Bret Domrose. "IRRESISTIBLE". Vogue Hommes International. 1. märts 2009. Vaadatud 6.12.2012. Day, Aubrey (1. november 2008). "THE TOTAL FILM INTERVIEW: KEANU REEVES". Total Film. Vaadatud 6.12.2014. "Keanu Reeves". Canadiancontent.net. Vaadatud 10.02.2013. "Film Notes: Keanu Reeves' Girlfriend Killed". ABC News. 5. aprill 2001. Vaadatud 31.08.2012. Schneider, Karen S. (23. aprill 2001). "Too Much Sorrow. Keanu Reeves Mourns His Former Girlfriend, Who Never Recovered from the Loss of Their Child". People. Vaadatud 31.08.2012. Keanu Reeves andmekogus IMDb (inglise)
Giurtelecu Șimleului

Giurtelecu Șimleului (ungari Somlyógyőrtelek, saksa Wüst Görgen) on asula Krisaanias, tänapäeva haldusjaotuse järgi Rumeenias Sălaji maakonna Măeriște vallas. Asula arvestuslik elanike arv 2002. aastal oli 1055. Giurtelecu Șimleului on tähtis arheoloogiline leiukoht, kus on leitud inimasustuse märke alates neoliitikumist. Esimene rahvaloendus aastal 1715 andis tulemuseks 72 elanikku. http://www.donau-archaeologie.de/doku.php/kataloge/grabkatalog/g/giurtelec http://www.mek.oszk.hu/04700/04750/html/293.html http://www.cimec.ro/scripts/Monumente/Culte/detaliu.asp?k=31123-1
Monica Bellucci

Monica Anna Maria Bellucci [m'oonika bell'utši] (sündinud 30. septembril 1964 Città di Castellos Perugia provintsis) on itaalia supermodell ja näitleja. Algul plaanis ta õppida juristiks Perugia Ülikoolis. Õpingute jaoks raha teenimiseks hakkas tegema modellitööd ning lõpuks ta loobus juuraõpingutest. 1988 kolis ta Euroopa ühte moekeskusse Milanosse ning liitus Elite Model Managementiga. Modellina saatis teda edu, siis aga hakkas ta teiste supermodellide eeskujul võtma ka näitlemistunde. Filmides esineb ta alates 1990. aastast. 2004. aasta suvel poseeris ta rasedana alasti ajakirja Vanity Fair itaalia väljaandele, protestides nii Itaalia seaduste vastu, mis lubavad katseklaasilapsi saada ja spermadoonorit kasutada ainult abielupaaridel. Monica Bellucci räägib itaalia, prantsuse ja inglise keelt. Ta on olnud abielus näitleja Vincent Casseliga, kellega koos on ta mänginud paljudes filmides. Neil on kaks tütart: Deva (sündinud 12. septembril 2004) ja Léonie (sündinud 21. mail 2010). Monica Bellucci Online (prantsuse keeles) Monica Bellucci andmekogus IMDb (inglise) Monica Bellucci poseeris rasedana (inglise keeles, piltideta)
Borut Pahor

Borut Pahor (sündinud 2. novembril 1963 Postojnas) on Sloveenia poliitik, alates 22. detsembrist 2012 kuni 22. detsembrini 2022 Sloveenia president. Ta oli 7. novembrist 2008 kuni 10. veebruarini 2012 Sloveenia peaminister. Borut Pahor oli varem Sotsiaaldemokraatliku partei esimees. Aastast 2012 on ta sõltumatu. Borut Pahor õppis Ljubljana ülikoolis sotsiaalteadusi; astus üliõpilasena kommunistliku partei liikmeks ning toetas Milan Kučani reformistlikku suunda. Esimestel vabadel valimistel 1990. aastal valiti Borut Pahor Sloveenia parlamenti. Aastatel 2000–2004 oli ta parlamendi alamkoja esimees. Aastal 2004 valiti Borut Pahor Euroopa Parlamendi liikmeks. 20. septembril 2011 parlamendis peetud umbusaldushääletusel kaotas Borut Pahori valitsus häältega 51:36 parlamendiliikmete usalduse. 2. detsembril 2012 võitis ta senist Sloveenia presidenti Danilo Türki presidendivalimiste teises voorus. 2019 – Maarjamaa Risti ketiklassi teenetemärk Eesti riiklike teenetemärkide kavaleride andmebaas presidendi kantselei kodulehel (president.ee).
Vehkalahti vald

Vehkalahti oli vald Soomes Lõuna-Soome läänis Kymenlaakso maakonnas. Vald liideti 2003. aastal Hamina linnaga. Hietakylä, Husula, Husupyöli, Ihamaa, Kannusjärvi, Kitula, Kolsila, Kuorsalo, Lankila, Metsäkylä, Myllykylä, Mäntlahti, Neuvoton, Onkamaa, Paijärvi, Pampyöli, Pyhältö, Pyöli, Pyötsaari, Rakila, Reitkalli, Ruissalo, Salmenkylä, Salmi, Sivatti, Summa, Tammio, Turkia, Töytäri, Vehkjärvi, Vilniemi Kaupunkien ja kuntien lukumäärät ja väestötiedot, vaadatud 15.02.2019.
Maakond (Soome)

Soome haldusjaotuses on maakond (soome keeles maakunta) 1. järgu haldusüksus. Soome on jaotatud 19 maakonnaks. Maakonnad kuulusid 2009. aasta lõpuni läänidesse. Maakonnad on jaotatud valdadeks. Ida-Uusimaa maakond "Väestönmuutosten ennakkotiedot muuttujina Vuosineljännes, Alue ja Tiedot". Tilastokeskus. Vaadatud 25.07.2024.[alaline kõdulink] "Pinta-alat kunnittain (Excel) 1.1.2021". Maanmittauslaitos. Vaadatud 13.05.2021.
Klaus Ebner

Klaus Ebner (sündinud 8. augustil 1964 Viinis) on Austria kirjanik ja tõlkija. Vermells; SetzeVents Editorial, Urús 2009, ISBN 978-8492555109 Hominide; FZA Verlag, Viin 2008, ISBN 978-3950229974 Auf der Kippe; Arovell Verlag, Gosau 2008, ISBN 978-3902547675 Lose; Edition Nove, Neckenmarkt 2007, ISBN 978-3852511979 Literaturhaus Viin: Klaus Ebner Klaus Ebneri koduleht
Valitsemisvorm

Valitsemisvorm ehk poliitiline režiim on üldine raamistik, mille abil kontrollitakse riiki või kogukonda. Valitsemisvormiga määratakse riigivalitsemise üldised põhimõtted, riigivõimu ulatus ja viis, kuidas toimub võimuvahetus. Valitsemisvormide juures on oluline, millest koosneb riigi poliitiline võimusüsteem : traditsiooniline/eelmodernne (valitsus moodustub klanni või sugulussidemete põhjal või modernsel bürokraatlikul viisil) isikustatud või ebaisikuline autokraatia (totalitarism), oligarhia või demokraatia valitav või päritav otsesed valimised või kaudsed valimised (näiteks valimiskogu) sekulaarne, riigiusk koos religioonide võrdõiguslikkusega, teokraatia vabariik või monarhia konstitutsiooniline monarhia või absoluutne monarhia enamusvalitsus või valitsuskoalitsioon valimised, kus igas ringkonnas võidab üks kandidaat, või proportsionaalsed valimised parteisüsteem: lubatud valimisliidud, üheparteiline riik, domineerivate parteidega süsteem, kaheparteisüsteem, mitmeparteisüsteem võimude lahusus (seadusandlik võim, kohtuvõim ja täidesaatev võim) on olemas või puudub parlamentaarne vabariik, presidentaalne vabariik või poolpresidentaalne vabariik kas juhtimine on jaotatud mitme institutsiooni vahel, näiteks Prantsusmaal on peaminister ja president, USA-s peaminister puudub seadusandliku võimu pädevus: kummipitsat või aktiivne parlament unikameralism või bikameralism (harva ka trikameralism ja tetrakameralism) mitu parteid või koalitsiooni on parlamendis konföderatsioon, föderatsioon või unitaarriik valimissüsteem: pluralistlik ("esimene saab ka koha") enamusvalimised (50% + 1), sealhulgas kahe vooruga valimised supermajoritaarne (55–75%) – USA senati valimine, absoluutne enamus ühehäälsus (100%) majandussüsteem valdavad ideoloogiad ja kultuur tugev või nõrk institutsionaalne võimekus legitiimne või mitte de facto (toimiv) või de jure (vaid seadustes kirjas, aga tegelikult mittetoimiv) valitsus Suveräänsus, pooliseseisev, sõltuv Monarhia – ainuvalitsus, võim päritav. Teokraatia – vaimulik ja ilmalik võim lahutamata ning usujuht on ühtlasi riigijuhiks. Autokraatia – isikuvõim, isikuvalitsus, autoritaarne diktatuur Türannia ehk hirmuvalitsus – massiline vägivald ja ohjeldamatu omavoli. Despootia – türannia idamaades. Diktatuur – ainuvalitsus, sõjaväelise riigipöörde teel võimule tulnud režiim. Aristokraatia – võim kuulub teatud ringkonnale. Oligarhia – kildkonnavalitsus, võim kinnisel seltskonnal. Nomenklatuurivalitsus – iseloomulik diktatuurile, kus on valitseva ringkonna jaoks loodud privileegide ehk eesõiguste süsteem. Demokraatia – rahvavõim. Dominioon – piiratud territooriumi osaline iseseisvus (oma parlament, valitsus, kohtusüsteem ja seadusandlus), impeeriumi või suurriigi koosseisus. "Regime Types". Originaali arhiivikoopia seisuga 26. aprill 2012. Vaadatud 12. novembril 2008. 20. sajandi valitsuste vormid (inglise keeles) 20. sajandi valitsuste vormid 2. klassifikatsioon (inglise keeles)